
	
[image: image1.wmf] 

 


	Parlamentul  României
Camera Deputaţilor
Comisia pentru muncă şi protecţie socială













Nr.27/55









2.03.2006
AVIZ

asupra propunerii legislative pentru modificarea alin.(4) al art.67 din Ordonanţa de urgenţă a Guvernului nr.45/2003 privind finanţele publice locale
În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată, pentru dezbatere şi avizare, cu propunerea legislativă pentru modificarea alin.(4) al art.67 din Ordonanţa de urgenţă a Guvernului nr.45/2003 privind finanţele publice locale, trimis comisiei cu adresa nr. P.L.-X 90 din 22 februarie 2006.
Potrivit prevederilor art.61 din Regulamentul Camerei Deputaţilor, republicat, membrii Comisiei pentru muncă şi protecţie socială au examinat propunerea legislativă mai sus menţionată în şedinţa din 28 februarie 2006.
În urma dezbaterilor, membrii comisiei au hotărât, cu 15 voturi, avizarea negativă a propunerii legislative, din următoarele considerente:

Propunerea de modificare a alin.(4) al art.67 ar elimina reglementarea privind reportarea excedentelor bugetare ale activităţilor finanţate integral din venituri proprii, constatate la finele exerciţiului financiar (la 31 decembrie) şi, ca urmare, acestea nu vor putea fi luate în calcul pentru noul exerciţiu financiar.
PREŞEDINTE,




SECRETAR,


Stelian DUŢU




Karoly KEREKES

Întocmit, 

Consilier Adriana Breazu

